Promjenu vlasti vrlo otvoreno iščekuje i ministar znanosti i obrazovanja, koji će nakon deset godina pokušati, a vjerojatno i uspjeti, napokon izgurati novi Zakon o znanosti, koji će promijeniti financiranje sustava
U petak su započele igre za Sveučilište u Zagrebu, sa završetkom roka za predaju kandidatura za novoga rektora, koje su jučer otvorili i pregledali članovi Senatskog povjerenstva za provedbu izbora. U ožujku će se znati tko u listopadu nasljeđuje Damira Borasa, nakon njegova dva mandata na čelu najvećeg i najstarijeg hrvatskog sveučilišta. Neupitno, i ovo će biti vrlo politički izbori.